Raihani Mohd Saaid

Raihani Mohd Saaid ( ; lahir 12 Jun 1979 di Kuala Lumpur), atau nama sebenarnya Siti Raihani binti Mohamed Saaid (), ialah seorang pengarang, penyair, penulis lirik dan pengkaji budaya Malaysia. Beliau dikenali menerusi karya-karya kreatif dalam bentuk puisi, cerpen, novel, esei kritikan budaya dan skrip, serta kajian akademik tentang filem khususnya yang menjadikan Seniman Agung P. Ramlee sebagai subjek. 

Beliau banyak memenangi pelbagai anugerah dan hadiah sastera dalam negara seperti Hadiah Sastera Siswa Bank Rakyat, Hadiah Sastera Perdana Malaysia dan Hadiah Sastera Kumpulan Utusan.

Raihani juga pernah menulis lirik lagu tema bagi filem Gayong (2025). Beliau ialah anak kepada Sasterawan Negara, Datuk Dr. Zurinah Hassan. 

 Pendidikan 
Raihani mendapat pendidikan awal dalam bidang penulisan dan seni persembahan di institusi berikut:

 Ijazah Doktor Falsafah (PhD), Universiti Malaya (2021–2025).
 Ijazah Sarjana Pengajian Melayu, Universiti Malaya (2011–2015).
 Ijazah Sarjana Muda Seni Persembahan dengan Kepujian (Drama), Universiti Malaya (2003–2006).
 Diploma Penulisan Kreatif, Akademi Seni Kebangsaan, Kuala Lumpur (1997–2000).

 Kerjaya 
Raihani mula menulis sejak tahun 1994 pada usia 15 tahun dengan karya awalnya tersiar di majalah dan akhbar seperti Dewan Sastera, Dewan Budaya, Dewan Siswa, Tunas Cipta, Berita Minggu, Mingguan Malaysia, Selangorkini, Mingguan Wanita, InTrend, Utusan Zaman dan Watan.

Selain aktif sebagai penulis, beliau pernah berkhidmat sebagai pensyarah sambilan di Fakulti Penulisan Kreatif, Akademi Seni Budaya dan Warisan Kebangsaan (ASWARA) dari tahun 2015 hingga 2019 dan Fakulti Filem, Teater dan Animasi, Universiti Teknologi MARA (UiTM) dari tahun 2019 hingga 2020. Kursus yang diajar meliputi Penulisan Puisi & Lirik, Penulisan Drama, Pemikiran Filem P. Ramlee, Sosiologi Filem, Penulisan Lakon Layar, Drama Dunia, dan Bengkel Terjemahan Naskhah.

Raihani juga giat sebagai panel, penceramah dan moderator dalam seminar, forum, serta bengkel berkaitan sastera, filem, dan budaya. Antara penyertaannya termasuk Hari Puisi Nasional (2025) , forum Deconstructing P. Ramlee di Pulau Pinang (2025),  serta Seminar The Cosmopolitan Arts of the Nusantara anjuran Monash University dan HarTA (2024).

Beliau juga merupakan pengasas blog Sembang P. Ramlee yang menampilkan esei dan trivia berkaitan Seniman Agung tersebut.

 Hasil karya 
 Novel dan cerpen 




 Puisi 




 Bukan fiksyen 


 Antologi 





 Diskografi 
Lagu-lagu yang pernah ditulis oleh Raihani sepanjang tahun aktif (1994 hingga kini):
+LaguLaguTahunPenyanyiKomposerPenulis LirikCatatan"Malam Nestapa" (OST filem Gayong)2025Nikki PalikatLeonard YeapRaihani Mohd Saaid  "Kembali"2021UsheraGanesan A / L BalakrishnanRaihani Mohd Saaid
Ushera  

 Videografi 
Kemunculan Raihani dalam video/rancangan web sepanjang tahun aktif (1994 hingga kini):
+VideoLaguTarikh SiaranPenerbitCatatan"Raihani Pengkaji Pemikiran P. Ramlee"17 Januari 2025Legasi Podcast (Nusa Podcast)Podcast. "Unsur Didikan dan Kritikan dalam Filem P. Ramlee"14 Oktober 2021Bicarawara"Peta Seribu Diri Terbentang - Raihani Mohd Saaid"29 November 2020George Town Literary Festival 

 Anugerah dan Penghargaan
Anugerah yang dimenangi Raihani sepanjang tahun aktif (1994 hingga kini):

 Anugerah Tahun Kategori Karya KeputusanRuj. Hadiah Sastera Perdana Malaysia 2021/2022  Kategori B: Puisi Eceran  “Mot Juste”   2019/2020  “Satu Lompatan”   2015/2016  "Puisi Perang di Semerah Padi"   2012  "Pidato Ini, Brutus"   2008/2009  “Negeri itu, Antonius”   2004/2005  “Selepas Menonton Puteri Gunung Ledang”   2002/2003  "Malam Terakhir Nadim"   Hadiah Sastera Kumpulan Utusan 2017  Puisi  "Sakti Naskhah"   2014  "Perempuan yang Mencintai Purnama"   2011  "Terminus A Quo"   2007  "Sajak Anum Kepada Jebat"   Sayembara ITBM-BH-PENA 2013  Kumpulan Puisi  Sidang Kultus  Pertandingan Menulis Lirik Berunsur Islam DBP 2012  Lirik  "Puisi Di Perhentian"   Pertandingan Menulis Skrip Filem FINAS 2004  Skrip Filem  "Seniman Rajemee"   2002  "Josie Jawahir"   2001  "Budak Pancaragam"   Pertandingan Menulis Novel Remaja & Kanak-kanak DBP 2007  Novel   Budak Pancaragam (terbit sebagai novel dengan judul Dari QM Ke DM)   Hadiah Sastera Siswa Bank Rakyat 1999  Puisi  "Hujung Lidah"   Hadiah Sastera Siswa Bank Rakyat 1997  Cerpen  "Badrul Bambi"   Hadiah Cerpen Esso-GAPENA Ke-10 1997  "Sidang Tetamu Pulau"   Hadiah Puisi Kebangsaan Esso-GAPENA II 1995  Puisi  "Istana Kemerdekaan" dan "Kota Anak Generasi"  

 Rujukan 

 Pautan Luar 
 Raihani Mohd Saaid di Goodreads 
 Raihani Mohd Saaid di Dewan Sastera
 Raihani Mohd Saaid di Dewan Budaya

Kategori:Penulis Malaysia
Kategori:Penyair Malaysia
Kategori:Alumni Universiti Malaya
Kategori:Kelahiran 1979
Kategori:Alumni Minggu Penulis Remaja DBP
__INDEX__